ผมมาร้านนี้โดยไม่มีข้อมูลอะไรทั้งนั้น  ขับรถผ่านชุมพร ก็เคาะวงใน  เจอร้านนี้ก็เปิด GPS แล้วตรงเข้ามา  ก็ถือเป็นอีกครับที่เชื่อวงในแล้วไม่ผิดหวัง

ถ้าให้บอกตำแหน่งนี่ บอกไม่ถูกครับ ให้ผมขับกลับไปอีกทีก็คงหลงแน่ ๆ เพราะฉะนั้น ใครสนใจก็เปิดนำทางเป็นดีที่สุด  ร้านนี้เป็นร้านบ้าน ๆ อยู่ในซอยลึก  หน้าตาร้านไม่มีอะไรบ่งบอกความเป็นร้านระดับโปรเลยครับ  ก็เหมือนร้านอาหารตามสั่งในหมู่บ้านเล็ก ๆ สักแห่ง  แต่ความสุดยอดนั้นอยู่ตรงเมนูที่เสิร์ฟครับ

เมนูที่สั่งนั้นเยอะ  ที่ชอบเป็นพิเศษคือ แกงคั่วลูกกล้วยกระดูกหมู  คือเขาเอากล้วยอ่อน ๆ มาแกงครับ  ผมไม่เคยกินเหมือนกัน  แต่ชิมแล้วถูกใจมากครับ ได้ข้อมูลเพิ่งว่าลูกกล้วยนั้นน่าจะมาจากสวนหลังบ้านนี่เอง   ที่อร่อยมากอีกอย่างคือ ปลาอินทรีทอดที่อร่อยจนต้องขอเบิ้ล  ปลามันสดหวานมาก  เมนูอื่น ๆ ที่กินก็ยังมีใบเหลียงผัดไข่  จานนี้จะติดหวานสักหน่อยแต่ก็โอเค  และจานสุดท้ายคือสะตอกุ้งผัดกะปิ จานนี้ผมว่าสะตอมันน่าจะสุกอีกนิดก็จะดี

ไปสามคน หมดไป  650   ต้องถือว่าคุ้มมาก ๆๆ  และอิ่มมรากกกก  แม้บรรยากาศจะบ้าน ๆ สักหน่อย แต่ใครชอบของอร่อยราคาไม่แพง  นี่ผมแนะนำอย่างยิ่งเลยครับ   